Alec Baldwin

Alexander Rae ”Alec” Baldwin III (s. 3. huhtikuuta 1958 Amityville, New York) on yhdysvaltalainen näyttelijä. Hänet tunnetaan muun muassa roolistaan komediasarjassa 30 Rock (2006–2013). == Varhainen elämä == Alec Baldwin syntyi ja varttui Amityvillen kylässä Babylonin kaupungissa, joka sijaitsee Nassaun piirikunnassa, Long Islandilla, New Yorkin osavaltiossa. Hänen vanhempansa ovat Alexander Baldwin Jr. (1927–1983) ja Carol Baldwin. Hänellä on viisi sisarusta: kolme veljeä ja kaksi sisarta. Alec Baldwinin tavoin myös hänen nuoremmat veljensä Daniel, Stephen ja William ovat näyttelijöitä. Valmistuttuaan Alfred G. Berner High Schoolista Baldwin aloitti yliopisto- opinnot George Washingtonin yliopistossa vuonna 1976. Vuonna 1979 hän siirtyi opiskelemaan näyttelemistä New Yorkin yliopistoon. Baldwin suoritti Bachelor of Fine Arts -tutkinnon 1990-luvulla. == Näyttelijänura == === Elokuva- ja televisioura === Ennen elokuvauraansa Baldwin näytteli 1980-luvun alussa televisiossa. Hän esiintyi ajan suosituissa saippuasarjoissa, kuten The Doctors ja Knots Landing. Ensimmäisenä ensi-iltansa saanut teatterielokuva, jossa hän esiintyy, on Amos Kollekin ohjaama Forever, Lulu vuodelta 1987. Vuosikymmenen kahtena viimeisenä vuonna ilmestyi kuusi teatterielokuvaa, joissa Baldwin näytteli. Kaupallisesti menestyivät parhaiten Tim Burtonin Beetlejuice, jossa Baldwin esittää Adam Maitlandin roolin, ja Mike Nicholsin Working Girl – tieni huipulle (Working Girl), jossa hän esittää Mick Dugania. Vuonna 1990 Baldwin esitti Jack Ryania ensimmäisessä Tom Clancyn kirjoihin perustuvassa elokuvassa Punaisen lokakuun metsästys (The Hunt for Red October). Elokuva on Baldwinin uran ensimmäinen yli sata miljoonaa Yhdysvaltain dollaria teatterikierroksellaan tuottanut elokuva. Jack Ryan -elokuvia on tehty myöhemmin kolme, joista kahdessa ensimmäisessä pääroolia esittää Harrison Ford ja viimeisimmässä Ben Affleck. Baldwin on ollut kerran ehdolla Oscar-palkinnon saajaksi, kategoriassa paras miessivuosa roolistaan Shelly Kaplow'na Wayne Kramerin elokuvassa The Cooler. Golden Globen saajaksi hän on ollut ehdolla yksitoista kertaa, seitsemästi kategoriassa paras miespääosa televisiosarjassa – musikaali tai komedia, kahdesti kategoriassa paras miespääosa minisarjassa tai televisioelokuvassa (televisioelokuvasta Viettelysten vaunu ja minisarjasta Nuremberg) ja kerran kategorioissa paras miessivuosa televisiosarjassa, minisarjassa tai televisioelokuvassa (puolustusministeri Robert McNamaran roolista televisioelokuvassa Path to War) ja paras miessivuosa elokuvassa (The Cooler). Hän on saanut Golden Globen kolmesti, vuosina 2007, 2009 ja 2010 Jack Donaghyn roolista NBC:n komediasarjassa 30 Rock, jota tehtiin seitsemän tuotantokautta vuosina 2006–2013. Hänelle on myönnetty samasta roolista myös kaksi Emmy-palkintoa ja seitsemän SAG-palkintoa "paras miesnäyttelijä komediasarjassa" -palkintokategoriassa. Mainittujen lisäksi muita elokuvia, joissa Baldwin on näytellyt, ovat muun muassa Pearl Harbor vuodelta 2001 (roolihenkilönä Jimmy Doolittle) sekä Martin Scorsesen ohjaamat Lentäjä (The Aviator, 2004), jossa hän esitti Juan Trippeä, ja The Departed, jossa hän esitti George Ellerbyn roolia. Baldwin on yksi neljästä näyttelijästä, jotka ovat toimineet yli kymmenen kertaa Saturday Night Live -sketsiohjelman juontajana. Baldwin on juontanut ohjelmaa useammin kuin kukaan muu, 16 kertaa, yhden jakson enemmän kuin aiempi ennätyksen haltija Steve Martin. Maaliskuussa 2010 Baldwin ja Martin juonsivat yhdessä Oscar-gaalan. Saturday Night Liven lisäksi Baldwin on vieraillut muun muassa sarjoissa Will & Grace, josta oli ehdolla Emmy- palkinnon saajaksi, ja Frendit. Vuoden 2016 presidentinvaalin yhteydessä Baldwin saavutti suuren suosion Donald Trump -imitaatioillaan Saturday Night Liven vaalikampanjaa parodioivissa sketseissä. Baldwin voitti Trumpin roolistaan Emmy-palkinnon kategoriassa paras miesvierailija komediasarjassa. === Kuolemantuottamus === Rust-elokuvan kuvauksissa lokakuussa 2021 Baldwin ampui vahingossa elokuvan kuvaajan Halyna Hutchinsin kuoliaaksi rekvisiitta- aseella, jonka ei pitänyt olla ladattu. Samassa onnettomuudessa loukkaantui myös elokuvan ohjaaja Joel Souza. Baldwin joutui syytteeseen kuolemantuottamuksesta, mutta oikeusistuin New Mexicossa hylkäsi syytteet heinäkuussa 2024 syyttäjien jätettyä jakamatta tiettyä todistusaineistoa puolustuksen kanssa. Oikeuskäsittely päättyi lopullisesti jouluna 2024. Elokuvan asemestari tuomittiin kuolemantuottamuksesta 18 kuukauden vankeuteen. Baldwin palasi työhönsä Saturday Night Livessä lokakuussa 2024.https://www.nytimes.com/2024/10/20/arts/television/snl-recap-alec- baldwin-michael-keaton.html Rust-elokuva kuvattiin loppuun kaksi vuotta myöhässä aikataulusta ja se julkaistaan marraskuussa 2024. === Teatteriura === Baldwin on esiintynyt myös usein teatterinäyttämöllä. Vuonna 1992 hän sai Tony-ehdokkuuden suorituksestaan Stanley Kowalskina Broadway-versiossa Tennessee Williamsin näytelmästä Viettelyksen vaunu. Vuonna 1995 hän esiintyi samaan näytelmään perustuvassa televisioelokuvassa ja sai Golden Globe- ja Emmy-ehdokkuuden. Broadway-debyyttinsä Baldwin teki vuonna 1986 Joe Ortonin näytelmässä Loot. Muita Broadway-näytelmiä, joissa hän on esiintynyt ovat muun muassa Ortonin Entertaining Mr. Sloan, Caryl Churchillin Serious Money ja Ben Hechtin ja Charles MacArthurin Twentieth Century. == Yksityiselämä == Baldwin oli naimisissa näyttelijä Kim Basingerin kanssa vuodesta 1993 vuoteen 2002 saakka. Heillä on vuonna 1995 syntynyt tytär Ireland. Baldwinin ja Basingerin ero ja kiista heidän lapsensa huoltajuudesta saivat paljon julkisuutta. Kesäkuussa 2012 Baldwin avioitui joogaohjaaja Hilaria Thomasin kanssa. Heillä on seitsemän lasta: Vuosina 2013, 2021 ja 2022 syntyneet tyttäret, ja vuosina 2015, 2016, 2018 ja 2020 syntyneet pojat. Baldwin on poliittiselta kannaltaan demokraatti. Hän on ottanut julkisuudessa aktiivisesti kantaa ajankohtaisiin poliittisiin kysymyksiin. ==Omaelämäkerta== *Baldwin, Alec. Nevertheless: A Memoir. HarperCollins Publishers, 2017. ISBN 978-0-06-240970-6. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1987 Forever, Lulu Forever, Lulu Buck 1988 Vauva tulossa She's Having a Baby Davis McDonald 1988 Beetlejuice Beetlejuice Adam Maitland 1988 Gangsterin heila Married to the Mob Frank de Marco 1988 Working Girl – tieni huipulle Working Girl Mick Dugan 1988 Talk Radio Talk Radio Dan 1989 Great Balls of Fire! Great Balls of Fire! Jimmy Swaggart 1990 Punaisen lokakuun metsästys The Hunt for Red October Jack Ryan 1990 Miami Blues Miami Blues Frederick J. Frenger Jr. 1990 Alice Alice Ed 1991 Blondi joka aina sanoi tahdon The Marrying Man Charley Pearl 1992 Riitasointu Prelude to a Kiss Peter Hoskins 1992 Myyntitykit Glengarry Glen Ross Blake 1993 Petos mielessä Malice tri. Jed Hill 1994 Pakotie The Getaway Carter “Doc” McCoy Kova paikka: Shadow The Shadow Lamont Cranston / Shadow 1996 Naarasleijona The Juror Mark Cordell / The Teacher 1996 Taivaan vangit Heaven's Prisoners Dave Robicheaux 1996 Looking for Richard Looking for Richard Clarence 1996 Menneisyyden aaveet Ghosts of Mississippi Bobby DeLaughter 1997 Reunalla The Edge Robert Green 1998 Varkaiden kesken Thick as Thieves Mackin 1998 Salasana: Mercury Mercury Rising Nicholas Kudrow 1999 Tunnustus The Confession Roy Bleakie 1999 Notting Hill Notting Hill Jeff King 1999 Elämää oppimassa Outside Providence Pat Dunphy 2000 State & Main – tienristeyksessä State and Main Bob Barrenger 2000 Thomas and the Magic Railroad Thomas and the Magic Railroad Mr. Conductor 2001 Pearl Harbor Pearl Harbor James Doolittle 2001 Kuin kissat ja koirat Cats & Dogs Butch (ääni) 2001 Final Fantasy: The Spirits Within Final Fantasy: The Spirits Within kapteeni Gray Edwards (ääni) 2001 Royal Tenenbaums Royal Tenenbaums kertojaääni 2002 Pluto Nash The Adventures of Pluto Nash M.Z.M. 2003 The Cooler The Cooler Sheldon “Shelly” Kaplow 2003 Katti The Cat in the Hat Lawrence “Larry” Quinn 2004 Polly tuli kuvioihin Along Came Polly Stan Indursky 2004 The Last Shot The Last Shot Joe Devine 2004 Paavo Pesusieni – elokuva The SpongeBob SquarePants Movie Dennis (ääni) 2004 Lentäjä The Aviator Juan Trippe 2005 Elizabethtown Elizabethtown Phil DeVoss 2005 Taalat taskuun, Dick & Jane Fun with Dick and Jane Jack McCallister 2006 Minin eka kerta Mini's First Time Martin 2006 The Departed The Departed akapteeni George Ellerby 2006 Juoksee saksien kanssa Running with Scissors Norman Burroughs 2006 The Good Shepherd The Good Shepherd Sam Murach 2007 Nyt nappaa Suburban Girl Archie Knox 2007 Brooklyn Rules Brooklyn Rules Caesar Manganaro 2007 Shortcut to Happiness Shortcut to Happiness Jabez Stone 2008 Lymelife Lymelife Mickey Bartlett 2008 Tyttösi sun ja mun My Best Friend's Girl William Turner 2008 Madagascar 2 Madagascar: Escape 2 Africa Makunga (ääni) 2009 Sisareni puolesta My Sister’s Keeper Campbell Alexander 2009 Pientä säätöä It’s Complicated Jacob Adler 2011 Hick Hick Beau 2012 Rock of Ages Rock of Ages Dennis Dupree 2012 To Rome with Love To Rome with Love John 2012 Viisi legendaa Rise of the Guardians Pohjola (Joulupukki) (ääni) 2013 Blue Jasmine Blue Jasmine Harold “Hal” Francis 2014 Edelleen Alice Still Alice tri. John Howland 2015 Aloha Aloha kenraali Dixon 2015 Mission: Impossible – Rogue Nation Mission: Impossible – Rogue Nation Alan Hunley 2016 Concussion Concussion tri. Julian Balies 2016 Pariisi saa odottaa Paris Can Wait Michael 2016 Rules Don’t Apply Rules Don’t Apply Robert Maheu 2017 The Boss Baby The Boss Baby Vauva (ääni) 2017 The Private Life of a Modern Woman The Private Life of a Modern Woman etsivä McCutcheon 2018 The Public The Public Bill Ramstead 2018 BlacKkKlansman BlacKkKlansman tri. Kennebrew Beauregard 2018 Mission: Impossible – Fallout Mission: Impossible – Fallout Alan Hunley 2019 Before You Know It Before You Know It Peter 2019 Drunk Parents Drunk Parents Frank Teagarten 2021 Boss Baby: Perhebisnes Boss Baby: Family Business Boss Baby/Ted Televisioelokuvat Televisioelokuvat Televisioelokuvat Televisioelokuvat Vuosi Suomenkielinen nimi Alkuperäinen nimi Rooli 1985 Pako vapauteen Love on the Run Sean Carpenter 1987 The Alamo: Thirteen Days to Glory The Alamo: Thirteen Days to Glory eversti William B. Travis 1995 Viettelysten vaunu A Streetcar Named Desire Stanley Kowalski 2002 Path to War Path to War Robert McNamara Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jakso(t) 1980–1982 The Doctors The Doctors Billy Allison Aldrich tuntemattomat jaksot 1983 Cutter to Houston Cutter to Houston tri. Hal Wexler 9 jaksoa 1984–1986 Knots Landing Knots Landing Joshua Rush 40 jaksoa 1985 Hotel Hotel Dennis Medford ”Distortions” 1986 Dress Gray Dress Gray Rysam Slaight minitv-sarja 1990–2011 Saturday Night Live Saturday Night Live juontaja 16 jaksoa 1998, 2005 Simpsonit The Simpsons itsenään / tri. Caleb Thorn (ääni) 2 jaksoa 1998–2002 Tuomas Veturi Thomas the Tank Engine & Friends kertojaääni 73 jaksoa 2000 Nürnberg Nuremberg Robert H. Jackson minisarja; 2 jaksoa 2000–2001 Clerks: The Animated Series Clerks: The Animated Series Leonardo Leonardo (ääni) 6 jaksoa 2002 Frendit Friends Parker 2 jaksoa 2004 Timmy ja haltijakummit The Fairly OddParents Timmy Turner aikuisena (ääni) ”Channel Chasers” 2004 Muodon vuoksi Nip/Tuck tri. Barret Moore ”Joan Rivers” 2004 Las Vegas Las Vegas Jack Keller 2 jaksoa 2005, 2018 'Will & Grace Malcolm Widmark 8 jaksoa 2006–2013 30 Rock 30 Rock Jack Donaghy 138 jaksoa, myös tuottaja 2014 Kova laki: Erikoisyksikkö Law & Order: Special Victims Unit Jimmie MacArthur ”Criminal Stories” 2016– Saturday Night Live Saturday Night Live Donald Trump 37 jaksoa 2018 The Looming Tower The Looming Tower Jimmie MacArthur 6 jaksoa == Lähteet == == Aiheesta muualla == * * Alec Baldwinin verkkosivut * Baldwinin elokuvien tuotot Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:SAG-palkinnon saajat Luokka:Amerikanenglantilaiset Luokka:Vuonna 1958 syntyneet Luokka:Elävät henkilöt Luokka:Seulonnan keskeiset artikkelit